Diari Oficial de la Generalitat Valenciana


Sumari del DOGV 8544, del 09-05-2019 (2019/4251)

RESOLUCIÓ de 21 de març de 2019, del cap del Servei Territorial d'Indústria i Energia de Castelló, per la qual es declara en concret la utilitat pública de la línia subterrània trifàsica a 20 kV, a favor d'Iberdrola Distribución Eléctrica, SAU, en el terme municipal d'Alcossebre-Alcalà de Xivert. Expedient ATLINE/2016/490/12.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8544

Data del DOGV
:   09-05-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/4251


Data del document
:   21-03-2019

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * Alcalà de Xivert
    * empresa privada

RESOLUCIÓ de 21 de març de 2019, del cap del Servei Territorial d'Indústria i Energia de Castelló, per la qual es declara en concret la utilitat pública de la línia subterrània trifàsica a 20 kV, a favor d'Iberdrola Distribución Eléctrica, SAU, en el terme municipal d'Alcossebre-Alcalà de Xivert. Expedient ATLINE/2016/490/12. [2019/4251]  
  
Després haver-se presentat una sol·licitud de declaració d'utilitat pública, relativa a la instal·lació elèctrica indicada seguidament i sobre la base dels següents  
  
Fets  
Primer. Que en data 4 d'agost de 2016, es presenta, per Iberdrola Distribución Eléctrica, SAU, un projecte de línia CS-121/16, Línia subterrània trifàsica a 20 kV, denominada 4043-03 Torreblanca d'STR Torreblanca des de CT Sector 10 CT núm. 2 fins a CT Avinguda del Mar- Alcossebre-Alcalà de Xivert (Castelló), mitjançant una sol·licitud presentada en el Servei Territorial d'Energia de Castelló, expedient ATLINE/2016/490/12.  
Segon. Amb data 29 de maig de 2017 s'emet, pel Servei Territorial d'Indústria i Energia de Castelló, autorització administrativa prèvia i autorització administrativa de construcció del projecte d'execució de la instal·lació.  
Tercer. Amb data 6 d'abril de 2018, presenta Iberdrola Distribución Eléctrica, SAU, una sol·licitud de declaració en concret d'utilitat pública. Am data 12 d'abril de 2018, s'informa favorablement per la Secció d'Energia i Mines referent a la documentació presentada:  
  
- Aquesta sol·licitud compta entre la seua documentació amb els plans pertinents a escala adequada, prou detallats i conté una relació concreta i individualitzada dels béns i drets afectats, i és per tot això que compleix les condicions previstes en l'article 143 del Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
- El traçat de la línia elèctrica compleix les condicions tècniques i de seguretat establides reglamentàriament, la qual cosa permet l'aprovació d'aquesta resolució sense perjudici de l'obligació de la mercantil peticionària d'indemnitzar adequadament les afectacions que l'execució del projecte puga ocasionar a tercers.  
Quart. S'ha tirat endavant la informació pública, a què fan referència l'article 9 del Decret 88/2005, de 29 d'abril, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat Valenciana, i l'article 144 del Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, mitjançant els anuncis corresponents, publicats en el Butlletí Oficial de la Província de Castelló el 9 de juny de 2018, en el Diari Oficial de la Generalitat Valenciana el 22 de juny de 2018 i en el diari El Periódico Mediterráneo de Castelló el 20 de juny de 2018 i en el tauler d'anuncis de l'Ajuntament de Alcalà de Xivert del 6 de juliol de 2018, i no s'ha presentat pas cap al·legació durant el període d'informació pública de la sol·licitud presentada.  
  
Cinqué. Després d'haver-se examinat la documentació aportada, s'emet proposta de resolució favorable per part de la Secció d'Energia i Mines.  
Fonaments de dret  
Primer. Després d'haver efectuat els tràmits establits en el Decret 88/2005, de 29 d'abril, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat Valenciana.  
Segon. Conformement amb l'article 54 de la Llei 24/2013, de 26 de desembre, del sector elèctric, les instal·lacions de distribució d'energia elèctrica es declaren, amb caràcter general, d'utilitat pública a l'efecte d'expropiació forçosa dels béns i dels drets necessaris per al seu establiment i de la imposició i exercici de la servitud de pas.  
Tercer. Que, la instrucció del procediment és competència del Servei Territorial d'Indústria i Energia segons el Decret 104/2017, de 21 de juliol, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball (DOGV 8113, 25.08.2017)  
El cap del Servei Territorial d'Indústria i Energia de Castelló, en l'àmbit de les competències que té atribuïdes, resol:  
  
Primer  
Declarar, en concret, la utilitat pública de la línia elèctrica descrita en el fet primer de la present resolució, la qual cosa comporta la necessitat d'ocupació dels béns i drets afectats i implica la urgent ocupació d'aquests a l'efecte de l'article 52 de la Llei d'expropiació forçosa, de 16 de desembre, que es concreta en una afectació a les finques particulars, incloses en la relació annexa, amb l'abast i els efectes previstos en l'article 57 de la Llei 24/2013, de 26 de desembre, del sector elèctric i els articles 157.1, 158, 159, 160 i 162.3 del Reial decret 1955/2000.  
  
  
Segon  
Publicar i notificar la present resolució, d'acord amb el que s'estableix en Decret 88/2005. S'indica que la publicació d'aquesta s'ha de produir igualment als efectes que determina l'article 44 de la Llei 39/2015, d'1 d'octubre, del procediment administratiu comú de les administracions públiques, de notificació de la present resolució als titulars desconeguts o amb domicili ignorat o a aquells en què, un cop intentada la notificació, no s'haguera pogut practicar.   
  
L'Administració deixarà sense efecte la present resolució en qualsevol moment en què observe l'incompliment de les condicions imposades en aquesta.  
La present autorització s'atorga sense perjudici de les concessions, llicències i permisos, tant públics com privats, que siga necessari obtindre per part del sol·licitant de la instal·lació per a efectuar-la, d'acord amb altres disposicions que s'hi hagen d'aplicar i, especialment, les relatives a l'ordenació del territori i el medi ambient.  
Pot ser causa de revocació d'aquesta resolució l'incompliment de les condicions expressades en aquesta la variació substancial de les característiques descrites en la documentació presentada i que ha determinat el seu atorgament o una altra causa excepcional que ho justifique.  
Contra aquesta resolució, que no posa fi a la via administrativa, hom pot interposar un recurs d'alçada davant la Direcció General d'Indústria i Energia (C/ Castán Tobeñas, 77 € 46048 València) en el termini d'un mes, comptat a partir de l'endemà de la notificació de la resolució, de conformitat amb el que es disposa en els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
Castelló de la Plana, 21 de març de 2019.- El cap del Servei Territorial d'Indústria i Energia: Gerardo Nebot García